གཉིད་ཡེར་བ་ལ་ཚ་ཡེར་རླུང་ཡེར་རྣམ་པ་གཉིས་ཡོད་ལ།རླུང་གིས་མི་ཁུག་པར་མར་དང་ཞོ།བུ་རམ།ཆང་།ཤ་ཁུ་སོགས་བསྟེན།སྤྱོད་ལམ་དུ་ཡིད་འོང་གྲོགས་དང་མུན་ཁུང་དྲོ་བའི་གནས་སུ་འདུག་དགོས།ཚ་བས་མི་ཁུག་པར་མར་གསར་དང་དར་བ།བསིལ་སར་སྡོད་པ་བཅས་བྱ་དགོས།སྨན་གྱི་བཅོས་ཐབས་ནི་སྨན་པའི་ངག་བཞིན་རླུང་ཡེར་ལ་ཧོར་མི་དང་རྫ་མའི་འཕྲུལ་འཁོར།འཇམ་རྩི།དབྱུག་བཅོས་སོགས་རིམ་བཞིན་བསྟེན་རྒྱུ།ཚ་ཡེར་ལ་ཐོག་མར་གླ་རྩི་མར་དཀར་བསྲེས་ནས་བྲང་རྒྱབ་གནས་སུ་བྱུག་མཉེ་བྱ།བླ་གཉན་གྱི་ནད་དང་བསྡོངས་ན་ནད་བབ་དང་བསྟུན་ནས་གཏར་ག་གདབ།མཐར་མི་བཙས་ནད་རྗེས་གཅོད་བྱ་དགོས།